**Pravý hokejista**

**Insight**

Dnešná generácia detí už skoro vôbec nepozná ten pocit priateľského súťaženia, zdravej rivality, roztrhané a ufúľané tepláky či rozbité kolená po športovom zápolení s kamošmi za domom. Bohužiaľ, je to aj preto, že rodičia ich odbavia radšej počítačovou hrou, a to je jednoduchšie, ako by sa im mali osobne venovať a ukázať im, aké to je, dať svoj prvý gól v realite!

Keď sa na to pozrieme z inej strany, nepomáha ani v spoločnosti prevládajúci názor, že hokej, to sú tisíce eur vynaložených na výbavu, hodiny vynaložené na ranné tréningy atď. Tam to končí… Alebo skôr, ani nezačne! A pritom by stačilo, keby si rodičia spomenuli, ako to robili za mlada oni a koľko sa pri tom naučili!

Táto pomyselná bariéra spôsobuje, že sa deti so živým športom nemajú ako konfrontovať, nevedia navzájom spolupracovať a nie sú fyzicky odolné voči každodenným nástrahám.

**Riešenie**

Veď stať sa "pravým hokejistom” môže každé dieťa! Tento status totiž neurčuje vlastníctvo karbónovej hokejky. Nadobúda sa vytrvalosťou, ťúžbou vyhrávať, aj schopnosťou prehrávať. A to získajú oveľa skôr, ako v kádri juniorov. Trebárs aj na ulici za domom!

Deti sú, áno aj v dnešnej dobe, veľmi kreatívne. Treba ich len postrčiť správnym smerom. Treba im ukázať, ako skombinovať neskombinovateľné a ako využiť nevyužiteľné. Čiže ako premeniť staré vankúše na “betóny”, ako napríklad z papiera vyrobiť masku, ktorej sa bude každý protivník báť a ako vyrobiť originálny víťazný dres!

Inšpirácie im môžeme ponúknuť vo videách ich obľúbených Youtuberov! Však keď to dokážu oni, prečo by som to nedokázal aj ja… veď aj ja “som pravý hokejista”!

A rodičia? Tí už predsa raz malými kreatívnymi športovcami boli!

Treba im to iba pripomenúť spolu s tým, že nemusia hneď kupovať značkovú výstroj. Všetko potrebné nájdu doma! Zaspomínať im pomôže interaktívny Canvas na Facebooku.

**Funkčnosť**

Youtube

V sérii​ videí si obľúbení youtuberi detí Exploited a Matúš, vyrobia kompletnú hokejovú výstroj z toho, čo im ponúkne byt. To následne vyvolá experimentovanie a výrobu vlastnej, domácej, hokejovej výstroje aj u detských divákov. Akcia vyvrcholí posledným videom, v ktorom​ si to youtuberi " rozdajú" pred bytovkou.

Facebook

U rodičov zas vyvoláme spomienky na to, ako sa zabávali pred bytovkou oni a pripomenieme im, že nemusia ani teraz svojim deťom hneď kupovať drahú výstroj. Oveľa viac deti ocenia, keď sa pri zhotovovaní vlastnej, aj keď len domáckej športovej výbavy niečo od svojich rodičov priučia.

Výsledok? Čas strávený s deťmi, zasúťaženie si, ukážka športu ako zdravotne prospešnej činnosti, sprostredkovanie "čara živého hokeja"...

Swarm

“Lukáškova Aréna Ružinov” môže byť kdekoľvek, môže byť viditelná pre všetkých a môže byť pravidelne obsadená. Stačí ju vytvoriť na mape cez Forsquare alebo Swarm a checkovať sa so synom, či aj susedovým tímom pri každom zápase.